钦定古今图书集成/明伦汇编/氏族典/第454卷 > 《廖用贤尚友录》 > 宋准
## 钦定古今图书集成/明伦汇编/氏族典/第454卷 > 《廖用贤尚友录》 > 宋准

按《宋史宋准传》：“准字子平，开封雍丘人。祖彦升，库部
员外郎。父鹏，秘书郎。准开宝中举进士甲科，授秘书
省秘书郎。奉使契丹，复命称旨，出知南平军，会改军
为太平州，依前知州事。太平兴国四年，通判梓州，转
左拾遗。归朝，同知贡举，出为河北转运使。岁馀，以本
官知制诰。雍熙中，判大理寺。四年，被病，迁金部郎中”，
罢知制诰。端拱二年，卒。准美风仪，善谈论，辞采清丽，
莅官所至，皆有治声。天禧三年，录其子大年试秘书
省校书郎，准从弟可观金部郎中。